Unionin yleisen tuomioistuimen tuomio (kahdeksas jaosto) 21.9.2017 – Portugali vastaan komissio
(asia T-261/16)
(Maataloustukirahasto ja maaseuturahasto – Rahoituksen ulkopuolelle jätetyt menot – Asetus (EY) N:o 1290/2005 – Viljelijöiden suora tukijärjestelmä – Asetus (EY) N:o 73/2009 ja asetus (EY) N:o 1122/2009 – Maitokiintiöjärjestelmä – Asetus (EY) N:o 1788/2003 ja asetus (EY) N:o 595/2004 – Maatilojen paikan päällä tehtävien tarkastusten korvaaminen hallinnollisilla tarkastuksilla)
1.      Maatalous – Rahoitus maataloustukirahastosta ja maaseuturahastosta – Tukien ja palkkioiden myöntäminen – Jäsenvaltioiden velvollisuus järjestää tehokas hallinnollisia tarkastuksia ja paikan päällä tehtäviä tarkastuksia koskeva järjestelmä – Ulottuvuus
(SEU 4 artiklan 3 kohta; neuvoston asetuksen N:o 1290/2005 9 artiklan 1 kohta)
(ks. 46 kohta)
2.      Maatalous – Rahoitus maataloustukirahastosta ja maaseuturahastosta – Tukien ja palkkioiden myöntäminen – Jäsenvaltioiden velvollisuus järjestää tehokas hallinnollisia tarkastuksia ja paikan päällä tehtäviä tarkastuksia koskeva järjestelmä – Näiden kahdentyyppisten tarkastusten itsenäinen luonne – Mahdollisuus korvata paikan päällä tehtävät tarkastukset hallinnollisilla tarkastuksilla – Edellytys – Tarkastusten keskinäinen vastaavuus – Tarkastukset maitokiintiöjärjestelmän yhteydessä ja tarkastukset paikan päällä asetuksen N:o 73/2009 perusteella – Vastaavuuden puuttuminen
(Neuvoston asetuksen N:o 73/2009 20 artikla ja 68 artiklan 4 kohdan b alakohta; komission asetuksen N:o 595/2004 21 artikla ja 22 artiklan 1 kohdan a alakohta sekä asetuksen N:o 1122/2009 30 artiklan 2 kohdan b alakohdan toinen alakohta ja 46 artiklan 1 ja 2 kohta)
(ks. 47–49, 51, 52, 56–59, 61 ja 63–65 kohta)
3.      Maatalous – Rahoitus maataloustukirahastosta ja maaseuturahastosta – Tilien tarkastaminen ja hyväksyminen – Kieltäytyminen unionin säännöstön soveltamisen virheellisyyksistä johtuvien menojen maksamisesta – Se, että asianomainen jäsenvaltio kiistää virheellisyydet – Todistustaakka – Jakaminen komission ja jäsenvaltion välillä
(Neuvoston asetus N:o 73/2009; komission asetus N:o 1122/2009)
(ks. 70 ja 74 kohta)
4.      Maatalous – Rahoitus maataloustukirahastosta ja maaseuturahastosta – Tilien tarkastaminen ja hyväksyminen – Kieltäytyminen unionin säännöstön soveltamisen virheellisyyksistä johtuvien menojen maksamisesta – Komission asiaa koskevien sisäisten suuntaviivojen mukaisesti hyväksymä kiinteämääräinen rahoituskorjaus – Jäsenvaltion toteuttaman olennaisen valvonnan puutteellisuus tai riittämättömyys – Sen hyväksyttävyys, että sovelletaan kahden prosentin kiinteää määrää, mikäli maatilojen paikan päällä tehtävät tarkastukset korvataan hallinnollisilla tarkastuksilla
(Neuvoston asetus N:o 73/2009; komission asetukset N:o 595/2004 ja N:o 1122/2009)
(ks. 76, 77, 79 ja 80 kohta)
Aihe
SEUT 263 artiklaan perustuva vaatimus saada kumotuksi 17.3.2016 annettu komission täytäntöönpanopäätös (EU) 2016/417 Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle (EUVL 2016, L 75, s. 16), kuten varainhoitovuosilta 2011–2013 aiheutuneet Portugalin tasavallan menot, joissa ovat kyseessä ”muut suorat tuet – asetuksen N:o 73/2009 68–72 artikla” ja joiden kokonaismäärä on 385 762,22 euroa
Ratkaisu
1)
Kanne hylätään.
2)
Portugalin tasavalta velvoitetaan korvaamaan oikeudenkäyntikulut.